techiaith/cofnodycynulliad_en-cy huggingface dataset:
English: Diolch yn fawr, Llyr. Safeguarding children in all education settings is of paramount importance. Independent schools must exercise their functions in a way that safeguards and promotes the welfare of their pupils, and they must comply with the 'Keeping learners safe' guidance to meet regulatory standards.
Welsh: Diolch yn fawr, Llyr. Mae amddiffyn plant ym mhob lleoliad addysg o'r pwys mwyaf. Mae'n rhaid i ysgolion annibynnol arfer eu swyddogaethau mewn ffordd sy'n diogelu ac yn hyrwyddo lles eu disgyblion, ac mae'n rhaid iddynt gydymffurfio â chanllawiau 'Cadw dysgwyr yn ddiogel' i fodloni safonau rheoleiddio.
English: Can I thank Llyr for raising these issues today and thank him also - ? We have been keeping in close touch in recent months, and I know that you have been taking this very seriously in your own region, and I'm grateful for your interest and your diligence in continuing to pursue these issues, Llyr. You are right, the situation at Ruthin raises some fundamental points about the regulation of the independent school sector. I hope that you will be pleased, Llyr, when I tell you that there are a number of issues that we are looking at at present and hope to make progress on. Firstly, we are already out to consultation on changing the regulations that will require an independent school to notify its local authority of the pupils who are on the register at that school so that we know exactly who is attending that school. We are also actively looking at the requirement for staff in independent schools to register with the Education Workforce Council, going forward, as well as enhancing the EWC's powers to suspend registrants who they have concerns about. Those pieces of work are live and are actively being taken forward at the moment and I think they will take us one step forward in providing the safeguards that, I'm sure, across the Chamber, we would all want to see in all of our schools, but in this case, independent schools.
Welsh: A gaf fi ddiolch i Llyr am godi'r materion hyn heddiw a diolch iddo hefyd - ? Rydym wedi bod yn cadw mewn cysylltiad agos yn ystod y misoedd diwethaf, a gwn eich bod wedi bod yn edrych ar hyn o ddifrif yn eich rhanbarth, ac rwy'n ddiolchgar am eich diddordeb a'ch diwydrwydd yn parhau i fynd ar drywydd y materion hyn, Llyr. Rydych chi'n iawn, mae'r sefyllfa yn Rhuthun yn codi rhai pwyntiau sylfaenol ynglŷn â rheoleiddio'r sector ysgolion annibynnol. Gobeithio y byddwch yn falch, Llyr, pan ddywedaf wrthych ein bod yn edrych ar nifer o faterion ar hyn o bryd ac yn gobeithio gwneud cynnydd arnynt. Yn gyntaf, rydym eisoes yn ymgynghori ar newid y rheoliadau a fydd yn ei gwneud yn ofynnol i ysgol annibynnol hysbysu ei hawdurdod lleol ynglŷn â'r disgyblion sydd ar y gofrestr yn yr ysgol honno fel ein bod yn gwybod yn union pwy sy'n mynychu'r ysgol. Rydym hefyd wrthi'n edrych ar y gofyniad i staff mewn ysgolion annibynnol gofrestru gyda Chyngor y Gweithlu Addysg, wrth symud ymlaen, yn ogystal â gwella pwerau Cyngor y Gweithlu Addysg i atal pobl ar y gofrestr dros dro os oes ganddynt bryderon yn eu cylch. Mae'r gwaith hwnnw ar y gweill ac yn cael eu datblygu ar hyn o bryd ac rwy'n credu y byddant yn mynd â ni gam ymlaen yn y broses o ddarparu'r mesurau diogelwch y byddai pawb ar draws y Siambr am eu gweld ym mhob un o'n hysgolion rwy'n siŵr, ond ysgolion annibynnol yn yr achos hwn.
English: I am more than happy to look at that specific point, as to the relevance of domestic abuse legislation with regard to schools, but let me be absolutely clear and repeat once again: we already have very comprehensive 'Keeping learners safe' guidance. That is to be complied with by all schools, whether they are maintained or independent. The inability of an independent school to satisfy me of that, then, ultimately, we have the sanction of withdrawing the registration of that school, but I'm more than happy to look at the point that the Member raises.
Welsh: Rwy'n fwy na pharod i edrych ar y pwynt penodol hwnnw, o ran perthnasedd deddfwriaeth cam-drin domestig mewn perthynas ag ysgolion, ond gadewch imi fod yn hollol glir ac ailadrodd unwaith eto: mae gennym eisoes ganllawiau 'Cadw dysgwyr yn ddiogel' cynhwysfawr iawn. Mae'n rhaid i bob ysgol gydymffurfio â hwy, boed yn ysgolion annibynnol neu'n ysgolion a gynhelir. Os na all ysgol annibynnol fy modloni o ran hynny, yn y pen draw, gallwn ddiddymu cofrestriad yr ysgol honno, ond rwy'n fwy na pharod i edrych ar y pwynt y mae'r Aelod yn ei godi.
English: I am committed to ensuring that all young people receive high-quality relationship and sexuality education. That's why relationship and sexuality education will be a mandatory part of our new curriculum.
Welsh: Rwyf wedi ymrwymo i sicrhau bod pob person ifanc yn cael addysg cydberthynas a rhywioldeb o ansawdd uchel. Dyna pam y bydd addysg cydberthynas a rhywioldeb yn rhan orfodol o'n cwricwlwm newydd.
English: The Minister is a massive supporter of the European Convention on Human Rights, and article 2 of protocol 1 says that if the state exercises any functions in relation to education and teaching, it 'shall respect the right of parents to ensure such education and teaching in conformity with their own religious and philosophical convictions.' What she's just said, of course, rides coach and horses through that protocol. This is part of a trend now with the Welsh Government of ignoring the rights of parents and ordinary people. We saw it in relation to the smacking ban as well; both polling and consultation results were overwhelmingly against restricting the role of parents in bringing up their own children. So, is the Minister telling me that one of the great advantages of devolution is that people's opinions can be ignored at a more local level in Cardiff, rather than in London?
Welsh: Mae'r Gweinidog yn frwd ei chefnogaeth i'r Confensiwn Ewropeaidd ar Hawliau Dynol, ac mae erthygl 2 o brotocol 1 yn dweud, os yw'r wladwriaeth yn arfer unrhyw swyddogaethau mewn perthynas ag addysg ac addysgu, y bydd yn 'parchu hawl rhieni i sicrhau addysg ac addysgu o'r fath yn unol â'u hargyhoeddiadau crefyddol ac athronyddol eu hunain.' Mae'r hyn y mae newydd ei ddweud, wrth gwrs, yn chwalu'r protocol hwnnw. Mae hyn yn rhan o duedd Llywodraeth Cymru o anwybyddu hawliau rhieni a phobl gyffredin. Gwelsom hyn mewn perthynas â'r gwaharddiad ar smacio hefyd; roedd canlyniadau arolygon barn ac ymgynghori yn llethol yn erbyn cyfyngu ar rôl rhieni wrth fagu eu plant eu hunain. Felly, a yw'r Gweinidog yn dweud wrthyf mai un o fanteision mawr datganoli yw y gellir anwybyddu barn pobl yn fwy lleol yng Nghaerdydd, yn hytrach nag yn Llundain?
English: Presiding Officer, the Member is right: this is a rights issue. It is a children's rights issue, and all children have the right to receive education that will keep them safe from harm, that will protect them and will give them the skills and the knowledge that they need to become healthy, confident individuals. And that approach to children's rights lies at the heart of my decision. We've just heard from another Member of the importance of coercive control and ensuring that our children and young people know what that looks like, and what to do if it happens to them. It is exactly examples like that that means we have to ensure that all children have the right to receive these lessons going forward.
Welsh: Lywydd, mae'r Aelod yn iawn: mae hwn yn fater sy'n ymwneud â hawliau. Mae'n ymwneud â hawliau plant, ac mae gan bob plentyn hawl i gael addysg a fydd yn eu cadw'n ddiogel rhag niwed, a fydd yn eu hamddiffyn ac yn darparu'r wybodaeth a'r sgiliau y maent eu hangen i ddod yn unigolion iach, hyderus. Ac mae'r agwedd honno at hawliau plant yn ganolog i fy mhenderfyniad. Rydym newydd glywed gan Aelod arall am bwysigrwydd rheolaeth orfodol a sicrhau bod ein plant a'n pobl ifanc yn gwybod beth ydyw, a beth i'w wneud os yw'n digwydd iddynt hwy. Enghreifftiau fel hynny sy'n golygu bod rhaid inni sicrhau bod gan bob plentyn hawl i gael y gwersi hyn wrth symud ymlaen.
English: Minister, aside from the statutory age ranges that are set out with regard to the five to 16 and the different ages that children will receive sex education, relationship education, I think you're on record previously as saying that there will be a certain amount of credence given to the developmental point of children within that cycle. So, perhaps there is a way, a compromise solution too here, where, on the one hand, yes, you are providing children with the education that you say is their right to receive, but at the same time parents' views and the developmental point at which an individual child is at are also taken into account to make sure that children aren't receiving education that is inappropriate for them particularly at a point in time.
Welsh: Weinidog, heblaw am yr ystodau oedran statudol a nodir mewn perthynas â phump i 16 oed a'r gwahanol oedrannau y bydd plant yn cael addysg rhyw, addysg cydberthynas, rwy'n credu eich bod wedi eich cofnodi'n dweud o'r blaen y rhoddir rhywfaint o sylw i bwynt datblygiadol plant o fewn y cylch hwnnw. Felly, efallai fod yna ffordd, neu gyfaddawd yma hefyd, lle rydych chi ar y naill law yn darparu'r addysg y credwch chi fod ganddynt hawl iddi i blant, ond ar yr un pryd, fod barn rhieni a phwynt datblygiadol plentyn unigol hefyd yn cael eu hystyried i sicrhau nad yw plant yn cael addysg sy'n amhriodol iddynt, ar adeg benodol.
English: I want to reassure the Member that it is more than just credence that we're giving to the age appropriateness of lessons in this part of the curriculum. It is absolutely fundamental that these lessons are delivered in an age and developmentally-appropriate way for children. I recognise that there may be some nervousness, concerns and sensitivities in this regard. That's why, as we move towards the implementation of the new curriculum, I have set up an involvement group that has parental representatives on it. That group met for the first time just last week and will provide a really valuable vehicle for us to be able to continue to work with interested parties as we develop guidance in this area, and content in this area, to reassure parents that what we propose that their children learn about is, indeed, age appropriate and is done in a way that is sensitive and is respectful of the fact that children reach levels of maturity at different points.
Welsh: Rwyf eisiau sicrhau'r Aelod ein bod yn rhoi llawer o sylw i ba mor addas i oedran plant yw gwersi yn y rhan hon o'r cwricwlwm. Mae'n gwbl hanfodol fod y gwersi hyn yn cael eu cyflwyno mewn ffordd sy'n briodol i oedran a datblygiad plant. Rwy'n cydnabod y gallai fod rhywfaint o nerfusrwydd, pryderon a sensitifrwydd yn hyn o beth. Dyna pam, wrth inni symud tuag at weithredu'r cwricwlwm newydd, rwyf wedi sefydlu grŵp cynnwys sydd â chynrychiolwyr rhieni yn aelodau ohono. Cyfarfu'r grŵp hwnnw am y tro cyntaf yr wythnos diwethaf a bydd yn gyfrwng gwerthfawr iawn inni allu parhau i weithio gyda rhai sydd â diddordeb wrth inni ddatblygu arweiniad a chynnwys yn y maes hwn, i dawelu meddwl rhieni fod y pethau rydym yn argymell y dylai plant ddysgu amdanynt yn briodol i'w hoedran ac yn cael ei wneud mewn ffordd sy'n sensitif ac sy'n parchu'r ffaith bod plant yn cyrraedd lefelau aeddfedrwydd ar wahanol adegau.
English: Thank you, Andrew. I am committed to supporting learners with special educational needs, such as dyslexia, within Welsh-medium education. Our additional learning needs reforms aim to create a bilingual system of support for learners. The availability of Welsh-medium resources is being considered as part of our ALN transformation programme.
Welsh: Diolch, Andrew. Rwyf wedi ymrwymo i gefnogi dysgwyr ag anghenion addysgol arbennig, fel dyslecsia, mewn addysg cyfrwng Cymraeg. Nod ein diwygiadau anghenion dysgu ychwanegol yw creu system o gefnogaeth ddwyieithog i ddysgwyr. Mae argaeledd adnoddau cyfrwng Cymraeg dan ystyriaeth fel rhan o'n rhaglen drawsnewid ADY.
English: Thank you for that answer, Minister. It is a fact that, in most classes, three children will have dyslexia of some shape or form. It is quite alarming, I have to say, to find that whilst there's a screening test, there's not a diagnostic test for children who use the medium of Welsh. I hear that your department is taking some action to understand what the needs are, but can you offer us any comfort that there might well be some assistance in this particular area before this Assembly goes into dissolution next year? Because at the moment, a huge cohort of children the length and breadth of Wales, especially as Welsh-medium education increases, are being disadvantaged and that disadvantage will carry on throughout their lives unless they get the support they need through the education system.
Welsh: Diolch am eich ateb, Weinidog. Mae'n ffaith y bydd gan dri phlentyn ddyslecsia o ryw fath yn y rhan fwyaf o ddosbarthiadau. Mae'n eithaf brawychus, mae'n rhaid i mi ddweud, er bod prawf sgrinio, nad oes prawf diagnostig ar gyfer plant sy'n defnyddio'r Gymraeg. Rwy'n clywed bod eich adran yn rhoi rhai camau ar waith i ddeall beth yw'r anghenion, ond a allwch chi gynnig unrhyw gysur inni y gallai fod rhywfaint o gymorth yn y maes penodol hwn cyn diddymu'r Cynulliad y flwyddyn nesaf? Oherwydd ar hyn o bryd, mae carfan enfawr o blant ar hyd a lled Cymru, yn enwedig wrth i addysg cyfrwng Cymraeg gynyddu, dan anfantais a bydd yr anfantais honno'n parhau drwy gydol eu hoes oni bai eu bod yn cael y gefnogaeth sydd ei hangen arnynt drwy'r system addysg.
English: Well, Andrew, as the mother of two dyslexic children who have received their education in the Welsh medium, this is an issue that is really personally important to me. You are correct to say that a dyslexia screening test for learners between six years and six months and 11 years and five months is available in Welsh from Dyslexia Wales, and that particular screening test provides a profile of a learner's strengths and weaknesses that can be used to inform development and support for learners going forward. A dyslexia screening test for learners between four years and six months and six years and five months has been translated into Welsh, but, again, there are certain constraints and disadvantages to that approach. I can give you my commitment that my officials are working with the sector to be able to identify different ways and better ways and better approaches to ensure both equity and excellence in this regard.
Welsh: Wel, Andrew, fel mam i ddau o blant dyslecsig sydd wedi cael eu haddysg drwy gyfrwng y Gymraeg, mae hwn yn fater sy'n wirioneddol bwysig i mi yn bersonol. Rydych yn gywir i ddweud bod prawf sgrinio dyslecsia ar gyfer dysgwyr rhwng chwe mlwydd a chwe mis oed ac 11 mlwydd a phum mis oed ar gael yn Gymraeg gan Dyslecsia Cymru, ac mae'r prawf sgrinio hwnnw'n darparu proffil o gryfderau a gwendidau dysgwyr y gellir ei ddefnyddio i lywio datblygiad a chymorth i ddysgwyr wrth symud ymlaen. Mae prawf sgrinio dyslecsia ar gyfer dysgwyr rhwng pedair mlwydd a chwe mis oed a chwe mlwydd a phum mis oed wedi'i gyfieithu i'r Gymraeg, ond unwaith eto, mae rhai cyfyngiadau ac anfanteision i'r dull hwnnw. Gallaf roi ymrwymiad i chi fod fy swyddogion yn gweithio gyda'r sector i allu nodi gwahanol ffyrdd a ffyrdd gwell a dulliau gwell o sicrhau tegwch a rhagoriaeth yn hyn o beth.
English: Diolch, Dai. The latest statistics on school absenteeism by pupils of compulsory school age in all maintained primary and special schools in Wales, which were published in December, show that Swansea's overall attendance rate is 94.4 per cent, which is just above average compared to the rest of Wales, which is 94.3 per cent.
Welsh: Diolch, Dai. Mae'r ystadegau diweddaraf ar absenoldeb disgyblion oedran ysgol gorfodol ym mhob ysgol gynradd ac ysgol arbennig a gynhelir yng Nghymru a gyhoeddwyd ym mis Rhagfyr, yn dangos bod cyfradd presenoldeb cyffredinol Abertawe yn 94.4 y cant, sydd ychydig yn uwch na'r cyfartaledd o'i gymharu â gweddill Cymru, sef 94.3 y cant.
English: Thank you for that answer, Minister. Clearly, school attendance is vital if pupils are to achieve their potential, but in looking at the local data in Swansea in more detail, what is absolutely apparent is that despite efforts by both Welsh Government and the local authority, there remains a stark contrast in school attendance rates between relatively affluent areas such as Bishopston and Pennard, at over 96 per cent attendance, and less affluent areas such as Townhill and Mayhill, where attendance rates are around 91 per cent. Estyn has consistently made recommendations to the effect that local authorities need to create strong links between schools and supporting services, including community groups, social services and the education welfare service, which can obviously assist in engaging and supporting vulnerable families. However, attendance is not where we would want it to be in some schools still. Do you accept that this is an area that needs additional attention and additional resource, and what steps are you taking to ensure that children in the poorest parts of Swansea do not continue to suffer in this regard?
Welsh: Diolch am yr ateb hwnnw, Weinidog. Yn amlwg, mae presenoldeb ysgol yn hanfodol os yw disgyblion am gyflawni eu potensial, ond wrth edrych ar y data lleol yn Abertawe yn fwy manwl, yr hyn sy'n hollol amlwg yw, er gwaethaf ymdrechion Llywodraeth Cymru a'r awdurdod lleol, mae cyferbyniad llwyr o hyd yng nghyfraddau presenoldeb ysgolion rhwng ardaloedd cymharol gefnog fel Llandeilo Ferwallt a Phennard, gyda phresenoldeb o dros 96 y cant, ac ardaloedd llai cefnog fel Townhill a Mayhill, lle mae'r cyfraddau presenoldeb oddeutu 91 y cant. Mae Estyn wedi gwneud argymhellion yn gyson i'r perwyl fod angen i awdurdodau lleol greu cysylltiadau cryf rhwng ysgolion a gwasanaethau cynnal, gan gynnwys grwpiau cymunedol, gwasanaethau cymdeithasol a'r gwasanaeth lles addysg, a all yn amlwg gynorthwyo i gefnogi ac ymgysylltu â theuluoedd sy'n agored i niwed. Fodd bynnag, nid yw presenoldeb wedi cyrraedd y lefel y byddem yn ei hoffi mewn rhai ysgolion o hyd. A ydych yn derbyn bod hwn yn faes sydd angen sylw ychwanegol ac adnoddau ychwanegol, a pha gamau rydych yn eu cymryd i sicrhau nad yw plant yn rhannau tlotaf Abertawe yn parhau i ddioddef yn hyn o beth?
English: Arts-based initiatives can play an important role in improving the health and well-being outcomes of people in care settings. That is why we are supporting arts-based projects, including through the integrated care fund and Age Cymru's healthy ageing programme.
Welsh: Gall mentrau'n seiliedig ar y celfyddydau chwarae rhan bwysig yn gwella canlyniadau iechyd a llesiant pobl mewn lleoliadau gofal. Dyna pam ein bod yn cefnogi prosiectau sy'n seiliedig ar y celfyddydau, gan gynnwys drwy'r gronfa gofal integredig a rhaglen heneiddio'n iach Age Cymru.
English: Thank you, Deputy Minister. The cross-party group on arts and health, which I chair, has been looking at areas of good practice around Wales. In our meetings, we've seen some innovative examples of how arts-based activities are being delivered in social care settings across Wales to improve people's physical and mental well-being. One such example has been Age Cymru's six-year programme cARTrefu. It aims to improve access to quality arts experiences for older people in residential care. Artists deliver weekly creative sessions with residents, staff and family members over eight to 12 weeks, inspiring and reigniting a passion for creativity. Since 2015, nearly 2,000 two-hour sessions have been delivered in over 25 per cent of the care homes across Wales, making it the largest project of its kind across Europe. As demand on social care services across Wales continues to rise, and with a growing understanding of the importance of the arts on health and well-being, support and expansion of projects like cARTrefu are important. Would the Deputy Minister endeavour to look at the good practice that is taking place and how to properly embed this work in our care settings? I'd also like to extend an invitation to the Deputy Minister to attend one of our cross-party groups to hear about some of the excellent collaborative work that's going on.
Welsh: Diolch, Ddirprwy Weinidog. Mae'r grŵp trawsbleidiol ar gelfyddydau ac iechyd a gadeirir gennyf wedi bod yn edrych ar feysydd ymarfer da o amgylch Cymru. Yn ein cyfarfodydd, rydym wedi gweld enghreifftiau arloesol o sut y mae gweithgareddau celfyddydol yn cael eu darparu mewn lleoliadau gofal cymdeithasol ledled Cymru i wella llesiant corfforol a meddyliol pobl. Un enghraifft o'r fath oedd rhaglen chwe blynedd Age Cymru, cARTrefu. Ei nod yw gwella mynediad at brofiadau celfyddydol o ansawdd i bobl hŷn mewn gofal preswyl. Mae artistiaid yn cyflwyno sesiynau creadigol wythnosol gyda phreswylwyr, staff ac aelodau o'r teulu dros wyth i 12 wythnos, gan ysbrydoli ac ailgynnau angerdd am greadigrwydd. Ers 2015, mae bron i 2,000 o sesiynau dwy awr wedi cael eu darparu mewn dros 25 y cant o'r cartrefi gofal ledled Cymru, sy'n golygu mai hwnnw yw'r prosiect mwyaf o'i fath ar draws Ewrop. Wrth i'r galw ar wasanaethau gofal cymdeithasol ledled Cymru barhau i gynyddu, a chyda dealltwriaeth gynyddol o bwysigrwydd y celfyddydau i iechyd a llesiant, mae cefnogi ac ehangu prosiectau fel cARTrefu yn bwysig. A wnaiff y Dirprwy Weinidog edrych ar yr ymarfer da sy'n digwydd a sut y gellir ymgorffori'r gwaith hwn yn briodol yn ein lleoliadau gofal? Hoffwn estyn gwahoddiad i'r Dirprwy Weinidog fynychu un o'n grwpiau trawsbleidiol i glywed am beth o'r gwaith cydweithredol rhagorol sy'n digwydd.
English: I'd like to thank Jayne Bryant for her question and for her work on the cross-party group on the arts and health. I was a member of that group and I know what important work it does and how important the arts are for health, and I'd be very pleased to come to one of the meetings. Obviously, one of the challenges to enable arts to happen in social care settings is cost, and I'm very pleased that the Welsh Government is continuing to support Age Cymru's healthy ageing programme. Yesterday I published the loneliness and isolation strategy, which commits the Welsh Government to working with the Arts Council of Wales to continue to raise awareness of the health and well-being benefits of participating in the arts, and this is obviously so important in social care settings. And in addition, the Arts Council of Wales will explore the role that arts on prescription can play, particularly in preventing loneliness and isolation. And I'd like to finish, really, by saying I'm aware of the role that Jayne Bryant plays in supporting the arts in the community from my visit to Derwen Pobl housing complex, meeting the Reality Theatre yesterday.
Welsh: Hoffwn ddiolch i Jayne Bryant am ei chwestiwn ac am ei gwaith yn y grŵp trawsbleidiol ar y celfyddydau ac iechyd. Roeddwn yn aelod o'r grŵp hwnnw ac rwy'n gwybod am y gwaith pwysig y mae'n ei wneud a pha mor bwysig yw'r celfyddydau i iechyd, a buaswn yn falch iawn o ddod i un o'r cyfarfodydd. Yn amlwg, un o'r heriau i alluogi'r celfyddydau i ddigwydd mewn lleoliadau gofal cymdeithasol yw cost, ac rwy'n falch iawn fod Llywodraeth Cymru yn parhau i gefnogi rhaglen heneiddio'n iach Age Cymru. Ddoe, cyhoeddais y strategaeth unigrwydd ac arwahanrwydd, sy'n ymrwymo Llywodraeth Cymru i weithio gyda Chyngor Celfyddydau Cymru i barhau i godi ymwybyddiaeth o'r manteision iechyd a llesiant sy'n deillio o gymryd rhan yn y celfyddydau, ac mae hyn yn amlwg mor bwysig mewn lleoliadau gofal cymdeithasol. Ac ar ben hynny, bydd Cyngor Celfyddydau Cymru'n archwilio'r rôl y gall celfyddydau ar bresgripsiwn ei chwarae, yn enwedig wrth atal unigrwydd ac arwahanrwydd. A hoffwn gloi, a dweud y gwir, drwy ddweud fy mod yn ymwybodol o'r rôl y mae Jayne Bryant yn ei chwarae wrth gefnogi'r celfyddydau yn y gymuned o fy ymweliad ag adeiladau Derwen Pobl, a chyfarfod â'r Reality Theatre ddoe.